               EUROOPAN KOMISSIO
            Bryssel 28.7.2017
            COM(2017) 395 final
            2017/0170(NLE)
            Ehdotus
            NEUVOSTON PÄÄTÖS
            lyhytaikaista oleskelua koskevasta viisumivapaudesta tehdyn Euroopan yhteisön ja Bahaman liittovaltion välisen sopimuksen muuttamista koskevan Euroopan unionin ja Bahaman liittovaltion välisen sopimuksen allekirjoittamisesta

               PERUSTELUT

               1.EHDOTUKSEN TAUSTA

               Kesäkuun 26 päivänä 2013 annetulla asetuksella (EU) N:o 610/2013
                  1
               , jäljempänä ’Schengenin rajasäännöstön muutos’, muutettiin Schengenin sopimuksen soveltamisesta tehtyä yleissopimusta
                  2
                (Schengenin yleissopimus), asetusta (EY) N:o 562/2006
                  3
                (Schengenin rajasäännöstö) ja asetusta (EY) N:o 810/2009
                  4
                (viisumisäännöstö). Lisäksi siinä muun muassa määriteltiin uudelleen kolmansien maiden kansalaisiin Schengen-alueella sovellettavan lyhytaikaisen oleskelun käsite. Asetuksen mukaan 18. lokakuuta 2013 alkaen sellaisten kolmansien maiden kansalaisten, jotka aikovat matkustaa Schengen-alueelle lyhytaikaista oleskelua varten, riippumatta siitä, vaaditaanko heiltä viisumia vai ei, sallitun oleskelun enimmäiskestoksi määritellään ”90 päivää minkä tahansa 180 päivän jakson aikana”. Uusi määritelmä on tarkempi kuin aiempi, 18. lokakuuta 2013 asti voimassa ollut määritelmä (”kolme kuukautta minkä hyvänsä kuuden kuukauden jakson aikana ensimmäisestä maahantulosta”), koska nyt kesto määritetään kuukausien sijaan päivinä. Lisäksi määritelmästä on poistettu ilmaus ”ensimmäisestä maahantulosta”, joka aiheutti monia epävarmuustekijöitä ja kysymyksiä.

               Schengenin rajasäännöstön muutoksella on tehty kaikki tarvittavat muutokset EU:n viisumi- ja rajasäännöstöön eli Schengenin yleissopimukseen, Schengenin rajasäännöstöön, viisumisäännöstöön ja asetukseen (EY) N:o 539/2001
                  5
               . Lyhytaikaisen oleskelun käsite sisältyy kuitenkin myös Euroopan unionin tekemiin kansainvälisiin sopimuksiin. Antigua ja Barbudan
                  6
               , Bahaman
                  7
               , Barbadosin
                  8
               , Brasilian
                  9
               , Mauritiuksen
                  10
               , Saint Kitts ja Nevisin
                  11
                sekä Seychellien
                  12
                kanssa tehdyissä viisumivapaussopimuksissa viitataan edelleen vanhaan määritelmään (”kolmen kuukauden ajan ensimmäistä maan alueelle tulon päivää seuraavien kuuden kuukauden aikana”
                  13
               ) määriteltäessä viisumivapaan oleskelun kestoa.

               Komissio hyväksyi 16. heinäkuuta 2014 suosituksen neuvoston päätökseksi luvan antamisesta neuvottelujen aloittamiseen Euroopan unionin ja edellä mainittujen maiden välillä tehtyjen lyhytaikaista oleskelua koskevien viisumivapaussopimusten muuttamiseksi
                  14
               . Neuvosto hyväksyi päätöksen 9. lokakuuta 2014
                  15
               . Tarkoituksena oli ottaa näiden seitsemän maan kanssa tehdyissä sopimuksissa käyttöön uusi lyhytaikaisen oleskelun määritelmä, josta säädetään Schengenin rajasäännöstön muutoksessa. Lisäksi lyhytaikaisen oleskelun määritteleminen viisumivapaussopimuksissa päivinä eikä kuukausina on helpompi tarkistaa ja laskea sähköisesti ja/tai tietotekniikan avulla, joten se sopii paremmin käytettäväksi keskitetyissä rajavalvontajärjestelmissä, kuten ehdotetussa rajanylitystietojärjestelmässä (EES)
                  16
               .

               Neuvoston luvan saatuaan komissio aloitti neuvottelut kyseisten seitsemän maan (Antigua ja Barbuda, Bahama, Barbados, Brasilia, Mauritius, Saint Kitts ja Nevis ja Seychellit) kanssa tehtyjen viisumivapaussopimusten muuttamisesta.

               Neuvottelut Bahaman liittovaltion kanssa saatiin menestyksekkäästi päätökseen, kun muutossopimus parafoitiin 30. elokuuta 2016. Osapuolet ovat sopineet lyhytaikaisen oleskelun uuden määritelmän ottamisesta käyttöön EU:n ja Bahaman välisen viisumivapaussopimuksen kaikissa osissa. Lisäksi sopimus sisältää muutoksia muutamiin teknisiin yksityiskohtiin (ks. jäljempänä), mutta näillä muutoksilla ei ole merkitystä matkustajan kannalta.

                  Yhdistyneen kuningaskunnan ja Irlannin erityistilanne otetaan huomioon sopimuksen johdanto-osassa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Molempien sopimuspuolten on hyväksyttävä sopimus omia menettelyjään noudattaen. Unionin osalta tämä edellyttää neuvoston päätöksiä sopimuksen allekirjoittamisesta ja tekemisestä.

               Tämä ehdotus esitetään neuvostolle, jotta se antaisi valtuutuksen Euroopan yhteisön ja Bahaman liittovaltion välillä tehdyn lyhytaikaista oleskelua koskevan viisumivapaussopimuksen muuttamisesta tehtävän sopimuksen allekirjoittamiseen.

               Kun käyttöön otetaan lyhytaikaisen oleskelun uusi, Schengenin rajasäännöstön muutoksen mukainen määritelmä, jonka perusteella lyhytaikaisen oleskelun käsitteen tulkinta on selkeää, sopimuksella varmistetaan oikeudellinen johdonmukaisuus sekä jäsenvaltioiden välinen yhdenmukaisuus.

               Ehdotuksen oikeusperustana on Euroopan unionin toiminnasta tehdyn sopimuksen, jäljempänä ’SEUT-sopimus’, 77 artiklan 2 kohdan a alakohta yhdessä sen 218 artiklan kanssa.

               Niiden neljän valtion osalta, jotka osallistuvat Schengenin säännöstön ja yhteisen viisumipolitiikan täytäntöönpanoon, unionilla ei ole toimivaltaa muuttaa viisumivapaussopimuksia, jotka sitovat kyseisiä valtioita. Jotta voidaan varmistaa yhdenmukainen lähestymistapa Schengen-alueella sallitun oleskelun kestoa koskeviin säännöksiin ja niiden yhdenmukainen täytäntöönpano, sopimukseen sisällytetään yhteinen julistus, jossa todetaan, että toisaalta Bahaman ja toisaalta Islannin, Liechtensteinin, Norjan ja Sveitsin on suotavaa muuttaa voimassa olevia kahdenvälisiä viisumivapaussopimuksiaan vastaavasti.

               •Toissijaisuusperiaate (jaetun toimivallan osalta)

               Jos yksi kansainvälisen sopimuksen sopimuspuolista on Euroopan unioni, jäsenvaltiot eivät voi itse panna mitään tällaisen sopimuksen muutosta täytäntöön. Viisumivapaussopimuksen Bahaman kanssa on tehnyt Euroopan unioni. Siksi tarvitaan unionin tason toimia.

               Lisäksi jos jäsenvaltiot tekisivät viisumivapaussopimuksia, se vaikuttaisi unionin säännöstöön viisumien alalla (SEUT-sopimuksen 3 artiklan 2 kohta).

               •Suhteellisuusperiaate

               Tässä ehdotuksessa ei ylitetä sitä, mikä on tarpeen asetetun tavoitteen saavuttamiseksi eli Bahaman liittovaltion ja unionin välisen voimassa olevan viisumivapaussopimuksen muuttamiseksi.

               3.TALOUSARVIOVAIKUTUKSET

               Ehdotus ei aiheuta lisäkustannuksia EU:n talousarvioon.

               4. JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Sidosryhmien kuuleminen

               Neuvosto antoi 9. lokakuuta 2014 neuvotteluohjeet, joissa valtuutettiin komissio aloittamaan neuvottelut Bahaman liittovaltion kanssa osapuolten välisen viisumivapaussopimuksen muuttamiseksi. Jäsenvaltioille tiedotettiin neuvottelujen etenemisestä viisumityöryhmän kokouksissa.

               5.LISÄTIEDOT

               •Neuvottelujen tulos

                  Komissio katsoo, että neuvoston neuvotteluohjeissa asettamat tavoitteet on saavutettu ja että unioni voi hyväksyä sopimusluonnoksen.

                  Sopimuksen lopullinen sisältö on tiivistetysti seuraava:

                  a. Oleskelun kesto

                  Sopimuksessa määrätään Euroopan unionin ja Bahaman liittovaltion kansalaisten mahdollisuudesta matkustaa viisumivapaasti toisen sopimuspuolen alueelle enintään 90 päiväksi minkä tahansa 180 päivän jakson aikana (toisin kuin aiemmin enintään kolmen kuukauden ajaksi ensimmäistä maan alueelle tulon päivää seuraavien kuuden kuukauden aikana). Uutta määritelmää sovelletaan Euroopan unionin ja Bahaman liittovaltion välisen lyhytaikaista oleskelua koskevan viisumivapaussopimuksen kaikissa osissa.

                  b. Loppumääräys – sopimuksen soveltamisen keskeyttäminen (8 artiklan 4 kohta)

               Sopimuksessa muutetaan 8 artiklan 4 kohdan viimeistä virkettä seuraavasti: ”Kun keskeyttämiseen johtaneet syyt lakkaavat olemasta voimassa, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle ja jatkettava sopimuksen soveltamista.” Kun tekstiin lisätään sanat ”ja jatkettava sopimuksen soveltamista”, muutetussa sopimuksessa selvennetään, että viisumivapauden keskeyttäminen lopetetaan tosiasiallisesti, jos keskeyttämiseen johtaneet syyt lakkaavat olemasta voimassa. Tältä osin muutoksella saatetaan Bahaman kanssa tehdyn viisumivapaussopimuksen sanamuoto yhdenmukaiseksi unionin vuosina 2015 ja 2016 allekirjoittamien kaikkien muiden viisumivapaussopimusten kanssa. Viisumityöryhmää kuultiin tästä muutoksesta 14. kesäkuuta 2016, eikä yksikään jäsenvaltio esittänyt vastalauseita.

                  c. Sanan yhteisö korvaaminen sanalla unioni

                  Lissabonin sopimuksen tultua voimaan 1. joulukuuta 2009 ainoastaan Euroopan unioni on oikeushenkilö. Nimitys ”Euroopan yhteisö” sisältyy kuitenkin edelleen kansainvälisiin sopimuksiin, jotka ovat tulleet voimaan ennen Lissabonin sopimusta, kuten Euroopan yhteisön ja Bahaman liittovaltion välinen lyhytaikaista oleskelua koskeva viisumivapaussopimus. Näin ollen muutossopimuksella korvataan ilmaisu yhteisö ilmaisulla unioni koko viisumivapaussopimuksessa.

                  d. Yhteiset julistukset

                  Sopimukseen on liitetty kaksi yhteistä julistusta, jotka koskevat

                  – sitä, miten 90 päivän ajanjakso minkä tahansa 180 päivän jakson aikana olisi määriteltävä; ja

                  – Islantia, Norjaa, Sveitsiä ja Liechtensteinia.

                  e. Voimaantulo

                  Sopimus tulee voimaan sitä päivää seuraavan kuudennen kuukauden ensimmäisenä päivänä, jona sopimuspuolet ovat ilmoittaneet toisilleen ratifiointimenettelyjen päätökseen saattamisesta. Jotta voidaan taata oikeusvarmuus ja jotta matkustajat ymmärtävät määräykset ja noudattavat niitä, tarvitaan riittävän pitkä siirtymäaika. Kuuden kuukauden määräaika sopimuksen ratifioinnin päätökseen saattamisen jälkeen mahdollistaa sen, että matkustajat voivat saattaa loppuun lyhytaikaiset oleskelut, jotka lasketaan vielä kokonaan vanhan määritelmän mukaisesti, ennen kuin uusi lyhytaikaisen oleskelun määritelmä ja sen takautuvasti tarkasteltava 180 päivän viitejakso tulee voimaan.

                  Muutossopimus ei vaikuta mihinkään muihin Euroopan yhteisön ja Bahaman liittovaltion välisen voimassa olevan lyhytaikaista oleskelua koskevan viisumivapaussopimuksen määräyksiin, ei myöskään sopimuksen alueelliseen soveltamisalaan.

               6.PÄÄTELMÄT

               Edellä esitetyn perusteella komissio ehdottaa, että neuvosto päättää sopimuksen allekirjoittamisesta unionin puolesta ja valtuuttaa puheenjohtajansa nimeämään yhden tai useamman henkilön, jolla on valtuudet allekirjoittaa sopimus unionin puolesta.

               2017/0170 (NLE)

               Ehdotus

               NEUVOSTON PÄÄTÖS

               lyhytaikaista oleskelua koskevasta viisumivapaudesta tehdyn Euroopan yhteisön ja Bahaman liittovaltion välisen sopimuksen muuttamista koskevan Euroopan unionin ja Bahaman liittovaltion välisen sopimuksen allekirjoittamisesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Neuvosto teki 30 päivänä marraskuuta 2009 tehdyllä päätöksellä Euroopan yhteisön ja Bahaman liittovaltion välisen lyhytaikaista oleskelua koskevan viisumivapaussopimuksen. Sopimuksessa määrätään Euroopan unionin ja Bahaman kansalaisten mahdollisuudesta matkustaa viisumivapaasti toisen sopimuspuolen alueelle ”enintään kolmeksi kuukaudeksi kuuden kuukauden aikana”.

               (2)Euroopan parlamentin ja neuvoston asetuksella (EU) N:o 610/2013
                  17
                tehtiin horisontaalisia muutoksia unionin viisumi- ja rajasäännöstöön ja määriteltiin lyhytaikainen oleskelu siten, että se on enintään 90 päivää minkä tahansa 180 päivän jakson aikana.

               (3)Tämä uusi määritelmä olisi sisällytettävä unionin ja Bahaman liittovaltion väliseen lyhytaikaista oleskelua koskevaan viisumivapaussopimukseen, jotta lyhytaikaista oleskelua koskeva unionin järjestelmä voidaan saattaa täysin yhdenmukaiseksi.

               (4)Neuvosto antoi 9 päivänä lokakuuta 2014 päätöksen luvan antamisesta komissiolle aloittaa neuvottelut sopimuksesta, jäljempänä ’sopimus’, jolla muutetaan Euroopan yhteisön ja Bahaman liittovaltion välistä lyhytaikaista oleskelua koskevaa viisumivapaussopimusta.

               (5)Sopimuksesta Bahaman kanssa käydyt neuvottelut saatiin menestyksellisesti päätökseen, kun unionin ja Bahaman liittovaltion pääneuvottelijat parafoivat sopimuksen kirjeenvaihdolla 30 päivänä elokuuta 2016.

               (6)Sopimus olisi allekirjoitettava, ja sopimukseen liitetyt julistukset olisi hyväksyttävä unionin puolesta.

               (7)Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY
                  18
                mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (8)Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY
                  19
                mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

               ON HYVÄKSYNYT TÄMÄN PÄÄTÖKSEN:

               1 artikla

               Annetaan valtuutus allekirjoittaa lyhytaikaista oleskelua koskevasta viisumivapaudesta tehdyn Euroopan yhteisön ja Bahaman liittovaltion välisen sopimuksen muuttamista koskeva Euroopan unionin ja Bahaman liittovaltion välinen sopimus, jäljempänä ’sopimus’, unionin puolesta sillä varauksella, että sopimuksen tekeminen saatetaan päätökseen.

               Sopimuksen teksti on liitetty tähän päätökseen.

               2 artikla

               Hyväksytään unionin puolesta tähän päätökseen liitetyt julistukset.

               3 artikla

               Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

               4 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L 182, 29.6.2013, s. 1.

                     (2)
                  EYVL L 239, 22.9.2000, s. 19.

                     (3)
                  EUVL L 105, 13.4.2006, s. 1.

                     (4)
                  EUVL L 243, 15.9.2009, s. 1.

                     (5)
                  EYVL L 81, 21.3.2001, s. 1.

                     (6)
                  EUVL L 169, 30.6.2009, s. 3.

                     (7)
                  EUVL L 169, 30.6.2009, s. 24.

                     (8)
                  EUVL L 169, 30.6.2009, s. 10.

                     (9)
                  Brasilian kanssa EU on tehnyt kaksi sopimusta. Toinen koskee tavallisen passin haltijoita (EUVL L 255, 21.9.2012, s. 4) ja toinen diplomaatti-, virka- tai virkamatkapassin haltijoita (EUVL L 66, 12.3.2011, s. 2).

                     (10)
                  EUVL L 169, 30.6.2009, s. 17.

                     (11)
                  EUVL L 169, 30.6.2009, s. 38.

                     (12)
                  EUVL L 169, 30.6.2009, s. 31.

                     (13)
                  Ks. sopimusten artiklat ”Tarkoitus” ja ”Oleskelun kesto”.

                     (14)
                  COM(2014) 468 final.

                     (15)
                  Neuvoston 9 päivänä lokakuuta 2014 antama päätös, joka koskee luvan antamista komissiolle aloittaa neuvottelut Euroopan unionin/yhteisön sekä Antigua ja Barbudan, Bahaman liittovaltion, Barbadosin, Brasilian liittotasavallan, Mauritiuksen tasavallan, Saint Kittsin ja Nevisin federaation ja Seychellien tasavallan kanssa tehtyjen lyhytaikaista oleskelua koskevien viisumivapaussopimusten muuttamiseksi.

                     (16)
                  COM(2016)194 final.

                     (17)
                  Euroopan parlamentin ja neuvoston asetus (EU) N:o 610/2013, annettu 26 päivänä kesäkuuta 2013, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) annetun Euroopan parlamentin ja neuvoston asetuksen (EY) N:o 562/2006, Schengenin sopimuksen soveltamisesta tehdyn yleissopimuksen, neuvoston asetusten (EY) N:o 1683/95 ja (EY) N:o 539/2001 sekä Euroopan parlamentin ja neuvoston asetusten (EY) N:o 767/2008 ja (EY) N:o 810/2009 muuttamisesta (EUVL L 182, 29.6.2013, s. 1).

                     (18)
                  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

                     (19)
                  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

    ---documentbreak---

               EUROOPAN KOMISSIO
            Bryssel 28.7.2017
            COM(2017) 395 final
            LIITE
            asiakirjaan
            Ehdotus neuvoston päätökseksi
            lyhytaikaista oleskelua koskevasta viisumivapaudesta tehdyn Euroopan yhteisön ja Bahaman liittovaltion välisen sopimuksen muuttamista koskevan Euroopan unionin ja Bahaman liittovaltion välisen sopimuksen allekirjoittamisesta

               LIITE

               asiakirjaan

               Ehdotus neuvoston päätökseksi

               lyhytaikaista oleskelua koskevasta viisumivapaudesta tehdyn Euroopan yhteisön ja Bahaman liittovaltion välisen sopimuksen muuttamista koskevan Euroopan unionin ja Bahaman liittovaltion välisen sopimuksen allekirjoittamisesta

               Euroopan unionin ja Bahaman liittovaltion välinen

               SOPIMUS

               lyhytaikaista oleskelua koskevasta viisumivapaudesta tehdyn Euroopan yhteisön ja Bahaman liittovaltion välisen sopimuksen muuttamisesta

               EUROOPAN UNIONI

               sekä

               BAHAMAN LIITTOVALTIO, jäljempänä ’Bahama’,

               jäljempänä yhdessä ’sopimuspuolet’, jotka

               OTTAVAT HUOMIOON Euroopan yhteisön ja Bahaman liittovaltion välisen sopimuksen lyhytaikaista oleskelua koskevasta viisumivapaudesta, jäljempänä ’sopimus’, joka tuli voimaan 1 päivänä huhtikuuta 2010,

               VAHVISTAVAT ihmisten välisten yhteyksien helpottamisen tärkeyden,

               PANEVAT MERKILLE, että sopimuspuolten kansalaiset ovat tyytyväisiä sopimuksen toimintaan,

               OTTAVAT HUOMIOON, että sopimukseen sisältyvä lyhytaikaisen oleskelun määritelmä (”kolmen kuukauden ajan ensimmäistä maan alueelle tulon päivää seuraavien kuuden kuukauden aikana”) ei ole riittävän täsmällinen ja että erityisesti ilmaus ”ensimmäistä maan alueelle tulon päivää” voi aiheuttaa epäselvyyksiä ja kysymyksiä,

               PITÄVÄT MIELESSÄ, että 26 päivänä kesäkuuta 2013 annetulla asetuksella (EU) N:o 610/2013 tehtiin horisontaalisia muutoksia EU:n sisäiseen viisumi- ja rajasäännöstöön ja määriteltiin lyhytaikainen oleskelu seuraavasti: ”90 päivää minkä tahansa 180 päivän jakson aikana”,

               OTTAVAT HUOMIOON, että rajanylitystietojärjestelmä, jota Euroopan unioni on perustamassa, edellyttää, että käytössä on yhtenäinen ja selkeä lyhytaikaisen oleskelun määritelmä, jota sovelletaan kaikkiin kolmansien maiden kansalaisiin,

               HALUAVAT varmistaa, että matkailijat pääsevät kulkemaan sujuvasti sopimuspuolten rajanylityspaikkojen kautta,

               VAHVISTAVAT, että sopimus kattaa kaikkien Euroopan unionin jäsenvaltioiden paitsi Yhdistyneen kuningaskunnan ja Irlannin kansalaiset,

               OTTAVAT HUOMIOON Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyt pöytäkirjat Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta sekä osaksi Euroopan unionia sisällytetystä Schengenin säännöstöstä ja vahvistavat, että tämän sopimuksen määräyksiä ei sovelleta Yhdistyneeseen kuningaskuntaan eikä Irlantiin,

               OVAT SOPINEET SEURAAVAA:

               1 artikla

               Muutetaan sopimus tämän artiklan määräysten mukaisesti:

               (1)Korvataan sopimuksen nimessä ja 3 artiklan 5 kohdassa sana ”yhteisön” sanalla ”unionin”, 6 artiklan 1 kohdassa sana ”yhteisön” sanalla ”unionin” ja sana ”yhteisöä” sanalla ”unionia” ja 8 artiklan 7 kohdassa sana ”yhteisö” sanalla ”unioni”.

               (2)Korvataan 1 artiklassa ilmaus ”kolmeksi kuukaudeksi kuuden kuukauden aikana” ilmauksella ”90 päiväksi minkä tahansa 180 päivän jakson aikana”.

               (3)Korvataan 4 artiklan 1 kohta seuraavasti:

               ”Euroopan unionin kansalaiset voivat oleskella Bahaman alueella enintään 90 päivää minkä tahansa 180 päivän jakson aikana.”

               (4)Korvataan 4 artiklan 2 kohta seuraavasti:

               ”Bahaman kansalaiset voivat oleskella Schengenin säännöstöä täysimääräisesti soveltavien jäsenvaltioiden alueella enintään 90 päivää minkä tahansa 180 päivän jakson aikana. Tämä aika lasketaan ottamatta huomioon mahdollista oleskelua sellaisessa jäsenvaltiossa, joka ei vielä sovella Schengenin säännöstöä täysimääräisesti.

               Bahaman kansalaiset voivat oleskella enintään 90 päivää minkä tahansa 180 päivän jakson aikana kunkin sellaisen jäsenvaltion alueella, joka ei vielä sovella Schengenin säännöstöä täysimääräisesti, riippumatta Schengenin säännöstöä täysimääräisesti soveltavien jäsenvaltioiden alueella oleskelun lasketusta kestosta.”

               (5)Korvataan 4 artiklan 3 kohdassa ilmaisu ”kolmen kuukauden” ilmaisulla ”90 päivän” ja sana ”yhteisön” sanalla ”unionin”.

               (6)Korvataan 8 artiklan 4 kohdan viimeinen virke seuraavasti:

               ”Kun keskeyttämiseen johtaneet syyt lakkaavat olemasta voimassa, soveltamisen keskeyttäneen sopimuspuolen on ilmoitettava tästä välittömästi toiselle sopimuspuolelle ja jatkettava sopimuksen soveltamista.”

               2 artikla

               Sopimuspuolet ratifioivat tai hyväksyvät tämän sopimuksen omia menettelyjään noudattaen, ja tämä sopimus tulee voimaan sitä päivää seuraavan kuudennen kuukauden ensimmäisenä päivänä, jona sopimuspuolet ovat ilmoittaneet toisilleen saattaneensa päätökseen edellä tarkoitetut menettelyt.

               Tehty […]ssa […] päivänä […]kuuta vuonna kaksituhattaseitsemäntoista kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

               Euroopan unionin puolesta

               Bahaman liittovaltion puolesta

               YHTEINEN JULISTUS ISLANNISTA, NORJASTA, SVEITSISTÄ JA LIECHTENSTEINISTA

               On suotavaa, että toisaalta Norjan, Islannin, Sveitsin ja Liechtensteinin viranomaiset ja toisaalta Bahaman viranomaiset muuttavat viipymättä voimassa olevia kahdenvälisiä lyhytaikaista oleskelua koskevia viisumivapaussopimuksia tämän sopimuksen määräysten mukaisesti.

               Yhteinen julistus siitä, miten olisi määriteltävä 90 päivän jakso minkä tahansa 180 päivän jakson aikana

               Sopimuspuolet sopivat, että sopimuksen 4 artiklassa vahvistetulla enintään 90 päivän jaksolla minkä tahansa 180 päivän jakson aikana tarkoitetaan joko yhtäjaksoista vierailua tai useita peräkkäisiä vierailuja, joiden yhteenlaskettu kesto ei ylitä 90 päivää minkä tahansa 180 päivän jakson aikana.

               Käsite ”minkä tahansa 180 päivän jakson aikana” tarkoittaa sitä, että olisi sovellettava ”liikkuvaa” 180 päivän viitejaksoa, jolloin oleskelun jokaisena päivänä tarkastellaan viimeisintä 180 päivän ajanjaksoa sen todentamiseksi, täyttyykö 90 päivän ehto minkä tahansa 180 päivän jaksolla edelleen. Tämä tarkoittaa muun muassa sitä, että ilman keskeytystä jatkunut 90 päivän poissaolo antaa mahdollisuuden uuteen enintään 90 päivän oleskeluun.

               ________


				|

		52013PC0320

			Ehdotus NEUVOSTON TÄYTÄNTÖÖNPANOPÄÄTÖS unionin Irlannille myöntämästä rahoitustuesta annetun täytäntöönpanopäätöksen 2011/77/EU muuttamisesta /* COM/2013/0320 final - 2013/0167 (NLE) */

			   	PERUSTELUT
Euroryhmän ja
Ecofin-ministerien 12 päivänä huhtikuuta 2013 antaman lausunnon mukaisesti
unionin Irlannille myöntämästä rahoitustuesta annettua neuvoston
täytäntöönpanopäätöstä 2011/77/EU olisi muutettava Irlannin julkisen talouden
kestävyysprofiilin lujittamiseksi ja Irlannin hallituksen
likviditeettitarpeiden helpottamiseksi ohjelman jälkeisinä vuosina. Muutokset
koskevat erityisesti kokonaislainan keskimääräisen erääntymisajan pidentämistä
enintään 12,5 vuodesta enintään 19,5 vuoteen pidentämällä
yksittäisten maksuerien erääntymisaikaa.
Irlannin pyynnöstä ja markkinaolosuhteiden sen
salliessa komissio voi jälleenrahoittaa koko alun perin ottamansa lainan tai
osan siitä, jotta erän tai osaerän erääntymisaikaa voidaan pidentää, sillä
ehdolla, että keskimääräistä 19,5 vuoden enimmäiserääntymisaikaa
noudatetaan. Kaikki komission ennakkoon lainaksi ottamat määrät pidetään sillä
EKP:n tilillä, jonka komissio on avannut rahoitustuen hallinnointia varten.
Komissio myös varmistaa, että rahoitusoperaatioiden erääntymisajat ovat EU:n
omien varojen enimmäismäärän sekä EU:n joukkovelkakirjojen
takaisinmaksuprofiilin mukaisen liikkumavaran asianmukaisen hallinnoinnin
kannalta sopivia. Takaisinmaksuoperaatiot on tarkoitus aloittaa vuonna 2015, ja
Irlanti vastaa kaikista kuluista, jotka aiheutuvat EU:lle kunkin toimen
päättämisestä ja toteuttamisesta.
Todettakoon, että
tällaisella päätöksellä parannetaan kestävyyttä ja maksuvalmiusnäkymiä
ohjelmassa. Näin valtion lainaehdot paranevat ja vaikutukset tuntuvat myös
yksityissektorilla. Nämä vaikutukset hyödyttävät niin luotonantaja- kuin
velkojamaita ja näin ollen vakauttavat osaltaan euroaluetta.
Edellä oleva selvitys huomioon ottaen komissio
katsoo, että rahoituksenvakautusmekanismista Irlannille myönnetyn lainan
keskimääräisen erääntymisajan pidentämiseksi tehtävät muutokset edistävät
ohjelman tavoitteiden saavuttamista.
2013/0167 (NLE)
Ehdotus
NEUVOSTON TÄYTÄNTÖÖNPANOPÄÄTÖS
unionin Irlannille myöntämästä rahoitustuesta
annetun täytäntöönpanopäätöksen 2011/77/EU muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen,
ottaa huomioon Euroopan
rahoituksenvakautusmekanismin perustamisesta 11 päivänä toukokuuta 2010 annetun
neuvoston asetuksen (EU) N:o 407/2010[1]
ja erityisesti sen 3 artiklan 2 kohdan,
ottaa huomioon Euroopan komission ehdotuksen,
sekä katsoo seuraavaa:
(1)       Neuvosto myönsi Irlannille
(täytäntöönpanopäätös 2011/77/EU[2])
tämän pyynnöstä rahoitustukea edistääkseen tiukkaa talous- ja uudistusohjelmaa,
jonka tarkoituksena on palauttaa luottamus, mahdollistaa talouden paluu
kestävään kasvuun ja turvata rahoitusvakaus Irlannissa, euroalueella ja EU:ssa.
(2)       Komissio sai Irlannin
talousuudistusohjelman yhdeksännen tarkastelun valmiiksi 22 päivänä huhtikuuta
2013.
(3)       EU:n lainan
enimmäiserääntymisajan pidentäminen hyödyttäisi Irlantia, koska se tukisi maan
ponnisteluja päästä kokonaan markkinoille ja saattaa ohjelmansa onnistuneesti
päätökseen. Jotta EU:n lainan enimmäiserääntymisajan pidentämisestä saataisiin
täysi hyöty, komissiolle olisi annettava valtuudet pidentää erien ja osaerien
erääntymisaikaa.
(4)       Näiden seikkojen vuoksi
täytäntöönpanopäätöstä 2011/77/EU olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan täytäntöönpanopäätöksen 2011/77/EU 1
artikla seuraavasti:
1) Korvataan 1 kohta seuraavasti:
”1.        Unioni myöntää Irlannille lainan,
jonka määrä on enintään 22,5 miljardia euroa ja keskimääräinen erääntymisaika
enintään 19,5 vuotta. Lainan yksittäisten osaerien erääntymisaika voi olla
enintään 30 vuotta.”.
2) Lisätään kohta seuraavasti:
”9.        Komissio voi Irlannin pyynnöstä
pidentää erän tai osaerän erääntymisaikaa sillä ehdolla, että 1 kohdassa
vahvistettua enimmäiserääntymisaikaa noudatetaan. Komissio voi jälleenrahoittaa
ottamansa lainan kokonaan tai osan siitä kyseistä tarkoitusta varten. Kaikki
ennakkoon lainaksi otetut määrät pidetään sillä EKP:n tilillä, jonka komissio
on avannut rahoitustuen hallinnointia varten.”.
2 artikla
Tämä päätös on
osoitettu Irlannille.
3 artikla
Tämä päätös
julkaistaan Euroopan unionin virallisessa lehdessä.
Tehty Brysselissä
                                                                       Neuvoston
puolesta
                                                                       Puheenjohtaja
[1]               EUVL L 118, 12.5.2010, s. 1.
[2]               EUVL L 30, 4.2.2011, s. 34.


title: Ehdotus: neuvoston päätös sähkö- ja elektroniikkalaiteromusta annettua direktiiviä 2002/96/EY koskevien eräiden väliaikaisten poikkeusten myöntämisestä Tsekille, Virolle, Unkarille, Latvialle, Liettualle, Slovenialle ja Slovakialle

text:
Avis juridique important

|

52004PC0081

Ehdotus: Neuvoston päätös sähkö- ja elektroniikkalaiteromusta annettua direktiiviä 2002/96/EY koskevien eräiden väliaikaisten poikkeusten myöntämisestä Tsekille, Virolle, Unkarille, Latvialle, Liettualle, Slovenialle ja Slovakialle  /* KOM/2004/0081 lopull. */

Ehdotus: NEUVOSTON PÄÄTÖS sähkö- ja elektroniikkalaiteromusta annettua direktiiviä 2002/96/EY koskevien eräiden väliaikaisten poikkeusten myöntämisestä Tsekille, Virolle, Unkarille, Latvialle, Liettualle, Slovenialle ja Slovakialle(komission esittämä)PERUSTELUT1. Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tehty sopimus (jäljempänä 'liittymissopimus') allekirjoitettiin Ateenassa 16 päivänä huhtikuuta 2003. Samana päivänä allekirjoitettiin ja yhdessä liittymissopimuksen kanssa julkaistiin asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (jäljempänä 'liittymisasiakirja'). Liittymisasiakirjan 55 artiklan mukaan neuvosto voi 1 päivään toukokuuta 2004 mennessä toteuttaa yksimielisesti komission ehdotuksesta uuden jäsenvaltion asianmukaisesti perustellusta pyynnöstä toimenpiteitä, jotka merkitsevät väliaikaista poikkeusta toimielinten 1 päivän marraskuuta 2002 ja liittymissopimuksen allekirjoittamispäivän välisenä aikana antamista säädöksistä.2. Euroopan parlamentin ja neuvoston direktiivi 2002/96/EY sähkö- ja elektroniikkalaiteromusta (jäljempänä 'sähkö- ja elektroniikkalaiteromudirektiivi') annettiin 27 päivänä tammikuuta 2003. Kyseisen direktiivin 1 artiklan mukaan direktiivillä on tarkoitus ensisijaisesti ehkäistä sähkö- ja elektroniikkalaiteromun syntymistä ennalta sekä edistää tällaisen romun uudelleenkäyttöä, kierrätystä ja muita hyödyntämistapoja, jotta loppukäsittelyyn tulevan jätteen määrää voidaan vähentää. Direktiivillä pyritään myös tehostamaan kaikkien toimijoiden, kuten tuottajien, jakelijoiden ja kuluttajien sekä erityisesti suoraan sähkö- ja elektroniikkalaiteromun käsittelyyn osallistuvien toimijoiden ympäristönsuojelutoimia sähkö- ja elektroniikkalaitteitten elinkaaren aikana.3. Kotitalouksien sähkö- ja elektroniikkalaiteromun osalta jäsenvaltioiden on perustettava keräyspisteitä sähkö- ja elektroniikkalaiteromudirektiivin 5 artiklan 2 kohdan mukaisesti.4. Sähkö- ja elektroniikkalaiteromudirektiivin 5 artiklan 5 kohdan ensimmäisen alakohdan mukaan jäsenvaltioiden on varmistettava, että viimeistään 31 päivänä joulukuuta 2006 saavutetaan erilliselle keräykselle asetettu tavoite, joka on vähintään neljä kilogrammaa kotitalouksien sähkö- ja elektroniikkalaiteromua asukasta kohden vuodessa.5. Sähkö- ja elektroniikkalaiteromudirektiivin 7 artiklan 2 kohdassa säädetään eräistä sähkö- ja elektroniikkalaiteromun hyödyntämistä koskevista vähimmäistavoitteista, joiden osalta jäsenvaltioiden on varmistettava, että tuottajat täyttävät ne 31 päivään joulukuuta 2006 mennessä. Nämä tavoitteet ovat sähkö- ja elektroniikkalaiteromun luokasta riippuen 70-80 prosenttia keskimääräisestä laitekohtaisesta painosta. Lisäksi sähkö- ja elektroniikkalaiteromudirektiivin 7 artiklan 2 kohdassa säädetään eräistä komponenttien, materiaalien ja aineiden uudelleen käyttöä ja kierrätystä koskevista vähimmäistavoitteista. Nämä tavoitteet ovat sähkö- ja elektroniikkalaiteromun luokasta riippuen 50-80 prosenttia keskimääräisestä laitekohtaisesta painosta.6. Sähkö- ja elektroniikkalaiteromudirektiivin 17 artiklan 1 kohdan mukaan jäsenvaltioiden on saatettava voimaan direktiivin noudattamisen edellyttämät lait, asetukset ja hallinnolliset määräykset 13 päivään elokuuta 2004 mennessä. Direktiivin 17 artiklan 4 kohdan a alakohdassa säädetään, että Kreikka ja Irlanti, jotka kierrätysinfrastruktuurinsa yleisten puutteiden, yleisten maantieteellisten olosuhteidensa, kuten pienten saarien suuren määrän ja maaseutu- ja vuoristoalueiden, yleisesti vähäisen väestön tiheyden ja sähkö- ja elektroniikkalaitteiden kulutuksen vähäisyyden johdosta eivät pysty saavuttamaan joko 5 artiklan 5 kohdan ensimmäisessä alakohdassa mainittua keräystavoitetta tai 7 artiklan 2 kohdassa mainittuja hyödyntämistavoitteita ja jotka kaatopaikoista 26 päivänä huhtikuuta 1999 annetun neuvoston direktiivin 1999/31/EY 5 artiklan 2 kohdan kolmannen alakohdan mukaisesti voivat pyytää sanotussa artiklassa mainitun määräajan pidentämistä, voivat pidentää sähkö- ja elektroniikkalaiteromudirektiivin 5 artiklan 5 kohdassa ja 7 artiklan 2 kohdassa tarkoitettuja määräaikoja enintään 24 kuukaudella.7. Seitsemän liittymässä olevaa valtiota eli Tsekin tasavalta, Viron tasavalta, Unkarin tasavalta, Latvian tasavalta, Liettuan tasavalta, Slovenian tasavalta ja Slovakian tasavalta ovat pyytäneet liittymisasiakirjan 55 artiklan perusteella väliaikaista poikkeusta sähkö- ja elektroniikkalaiteromudirektiivin 5 artiklan 5 kohdassa ja 7 artiklan 2 kohdassa säädetyistä määräajoista. Slovenian tasavalta on pyytänyt määräajan pidentämistä 12 kuukaudella. Tsekin tasavalta, Slovakian tasavalta ja Unkarin tasavalta ovat pyytäneet sen pidentämistä 24 kuukaudella ja Viron tasavalta, Liettuan tasavalta ja Latvian tasavalta 36 kuukaudella. Kaikki edellä mainitut liittymässä olevat valtiot perustelevat määräajan pidentämistä koskevan pyyntönsä kierrätysinfrastruktuurin puutteilla, vähäisellä väestön tiheydellä ja sähkö- ja elektroniikkalaitteiden kulutuksen vähäisyydellä. Useimmat niistä viittaavat myös maantieteellisiin olosuhteisiin kuten maaseutualueisiin.8. Viron tasavalta, Liettuan tasavalta ja Slovakian tasavalta ovat edellä mainittujen pyyntöjen lisäksi pyytäneet liittymisasiakirjan 55 artiklan perusteella myös väliaikaista poikkeusta sähkö- ja elektroniikkalaiteromudirektiivin 5 artiklan 2 kohdassa säädetystä määräajasta. Viron tasavalta ja Liettuan tasavalta ovat pyytäneet määräajan pidentämistä 13 päivään elokuuta 2007. Slovakian tasavalta on pyytänyt määräajan pidentämistä 31 päivään joulukuuta 2008. Lisäksi Liettuan tasavalta on pyytänyt liittymisasiakirjan saman määräyksen perusteella 12 kuukauden väliaikaista poikkeusta sähkö- ja elektroniikkalaiteromudirektiivin 17 artiklan 1 kohdassa säädetystä määräajasta.9. Ottaen huomioon nämä väliaikaisia poikkeuksia koskevat pyynnöt, joita edellä mainitut liittymässä olevat valtiot ovat esittäneet liittymisasiakirjan 55 artiklan mukaisesti, komissio katsoo, että kyseiset maat eivät pysty täyttämään sähkö- ja elektroniikkalaiteromudirektiivin 5 artiklan 5 kohdan ja 7 artiklan 2 kohdan vaatimuksia direktiivissä säädettyyn määräaikaan mennessä kyseisten maiden esittämien erityisolosuhteiden vuoksi eli kierrätysinfrastruktuurin puutteiden, vähäisen väestön tiheyden ja sähkö- ja elektroniikkalaitteiden kulutuksen vähäisyyden takia sekä joidenkin maiden osalta maantieteellisten olosuhteiden, esimerkiksi maaseutualueiden, vuoksi. Komissio katsoo, että on aiheellista antaa näille maille mahdollisuus pidentää kyseisiä määräaikoja enintään 24 kuukaudella. Tämä 24 kuukauden pidennys vastaa sähkö- ja elektroniikkalaiteromudirektiivin samojen säännösten määräaikoja, joita sovelletaan Kreikan ja Irlannin osalta ja jotka kyseisille jäsenvaltioille on myönnetty kyseisen direktiivin 17 artiklan 4 kohdan a alakohdan mukaisesti. Viron tasavalta, Liettuan tasavalta ja Latvian tasavalta ovat pyytäneet lisäpidennyksiä määräaikojen jatkamiseksi yhteensä 36 kuukaudella. Komission mielestä kyseiset liittymässä olevat valtiot eivät kuitenkaan ole esittäneet syitä, joilla tällaiset lisäpidennykset olisivat perusteltavissa.10. Sähkö- ja elektroniikkalaiteromudirektiivin 5 artiklan 2 kohtaa koskevien väliaikaisten poikkeusten saamiseksi esitettyjen pyyntöjen osalta komissio katsoo, että esitetyillä syillä kuten keräysjärjestelmien puuttumisella tai riittämättömyydellä ei voida perustella tällaista poikkeusta. Komissio ei myöskään katso, että poikkeaminen sähkö- ja elektroniikkalaiteromudirektiivin 17 artiklan 1 kohdassa säädetystä määräajasta, joka koskee direktiivin saattamista osaksi kansallista lainsäädäntöä, olisi perusteltavissa sellaisilla syillä kuin sisäiset lainsäädäntömenettelyt ja kuulemiset.11. Komissio ehdottaa neuvoston päätöstä, jolla Tsekin tasavallalle, Viron tasavallalle, Unkarin tasavallalle, Latvian tasavallalle, Liettuan tasavallalle, Slovenian tasavallalle ja Slovakian tasavallalle myönnetään liittymisasiakirjan 55 artiklassa määrätty väliaikainen poikkeus sähkö- ja elektroniikkalaiteromusta annetun direktiivin 2002/96/EY 5 artiklan 5 kohdan ensimmäisestä alakohdasta ja 7 artiklan 2 kohdasta. Kyseisen direktiivin 5 artiklan 5 kohdan ensimmäisessä alakohdassa ja 7 artiklan 2 kohdassa tarkoitettuja määräaikoja pidennetään Tsekin tasavallan, Viron tasavallan, Unkarin tasavallan, Latvian tasavallan, Liettuan tasavallan ja Slovakian tasavallan osalta 24 kuukaudella ja Slovenian tasavallan osalta 12 kuukaudella.Ehdotus: NEUVOSTON PÄÄTÖS sähkö- ja elektroniikkalaiteromusta annettua direktiiviä 2002/96/EY koskevien eräiden väliaikaisten poikkeusten myöntämisestä Tsekille, Virolle, Unkarille, Latvialle, Liettualle, Slovenialle ja SlovakialleEUROOPAN UNIONIN NEUVOSTO, jokaottaa huomioon Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tehdyn sopimuksen ja erityisesti sen 2 artiklan 3 kohdan,ottaa huomioon asiakirjan Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, jäljempänä 'liittymisasiakirja', ja erityisesti sen 55 artiklan,ottaa huomioon Tsekin, Viron, Unkarin, Latvian, Liettuan, Slovakin ja Slovenian esittämät pyynnöt,ottaa huomioon komission ehdotuksen [1],[1]  EUVL C [...], [...], s. [...].sekä katsoo seuraavaa:(1) Sähkö- ja elektroniikkalaiteromusta 27 päivänä tammikuuta 2003 annetun Euroopan parlamentin ja neuvoston direktiivin 2002/96/EY [2] 5 artiklan 5 kohdan ensimmäisen alakohdan mukaan jäsenvaltioiden on varmistettava, että viimeistään 31 päivänä joulukuuta 2006 saavutetaan erilliselle keräykselle asetettu tavoite, joka on vähintään neljä kilogrammaa kotitalouksien sähkö- ja elektroniikkalaiteromua asukasta kohden vuodessa.[2]  EUVL L 37, 13.2.2003, s. 24.(2) Direktiivin 2002/96/EY 7 artiklan 2 kohdassa säädetään eräistä sähkö- ja elektroniikkalaiteromun hyödyntämistä sekä komponenttien, materiaalien ja aineiden uudelleen käyttöä ja kierrätystä koskevista vähimmäistavoitteista. Jäsenvaltioiden on varmistettava, että tuottajat täyttävät nämä tavoitteet 31 päivään joulukuuta 2006 mennessä.(3) Direktiivin 17 artiklan 1 kohdan mukaan jäsenvaltioiden on saatettava voimaan direktiivin noudattamisen edellyttämät lait, asetukset ja hallinnolliset määräykset 13 päivään elokuuta 2004 mennessä. Direktiivin 2002/96/EY 17 artiklan 4 kohdan a alakohdassa kuitenkin säädetään, että Kreikka ja Irlanti, jotka kierrätysinfrastruktuurinsa yleisten puutteiden, yleisten maantieteellisten olosuhteidensa, kuten pienten saarien suuren määrän ja maaseutu- ja vuoristoalueiden, yleisesti vähäisen väestön tiheyden ja sähkö- ja elektroniikkalaitteiden kulutuksen vähäisyyden johdosta eivät pysty saavuttamaan joko direktiivin 2002/96/EY 5 artiklan 5 kohdan ensimmäisessä alakohdassa mainittua keräystavoitetta tai sen 7 artiklan 2 kohdassa mainittuja hyödyntämistavoitteita ja jotka kaatopaikoista 26 päivänä huhtikuuta 1999 annetun neuvoston direktiivin 1999/31/EY [3] 5 artiklan 2 kohdan kolmannen alakohdan mukaisesti voivat pyytää sanotussa artiklassa mainitun määräajan pidentämistä, voivat pidentää direktiivin 2002/96/EY 5 artiklan 5 kohdassa ja 7 artiklan 2 kohdassa tarkoitettuja määräaikoja enintään 24 kuukaudella.[3]  EYVL L 182, 16.7.1999, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).(4) Tsekki, Viro, Unkari, Latvia, Liettua, Slovenia ja Slovakia ovat pyytäneet vuoden 2003 liittymisasiakirjan 55 artiklan perusteella väliaikaisia poikkeuksia direktiivin 2002/96/EY 5 artiklan 5 kohdan ensimmäisessä alakohdassa ja 7 artiklan 2 kohdassa säädetyistä määräajoista. Ne ovat perustelleet pyyntönsä viittaamalla kierrätysinfrastruktuurinsa puutteisiin, vähäiseen väestön tiheyteen, sähkö- ja elektroniikkalaitteiden kulutuksen vähäisyyteen sekä maantieteellisiin olosuhteisiin, esimerkiksi maaseutualueisiin.(5) Näiden syiden perustella edellä mainittuja määräaikoja voidaan pidentää Tsekin, Viron, Unkarin, Latvian, Liettuan ja Slovakian osalta 24 kuukaudella ja Slovenian osalta 12 kuukaudella,ON TEHNYT TÄMÄN PÄÄTÖKSEN:1 artiklaTsekki, Viro, Unkari, Latvia, Liettua ja Slovakia voivat pidentää direktiivin 2002/96/EY 5 artiklan 5 kohdan ensimmäisessä alakohdassa ja 7 artiklan 2 kohdassa tarkoitettuja määräaikoja 24 kuukaudella.Slovenia voi pidentää direktiivin 2002/96/EY 5 artiklan 5 kohdan ensimmäisessä alakohdassa ja 7 artiklan 2 kohdassa tarkoitettuja määräaikoja 12 kuukaudella.2 artiklaTämä päätös on osoitettu kaikille jäsenvaltioille sekä Tsekin tasavallalle, Viron tasavallalle, Unkarin tasavallalle, Latvian tasavallalle, Liettuan tasavallalle, Slovenian tasavallalle ja Slovakian tasavallalle.Tehty Brysselissä [...]Neuvoston puolestaPuheenjohtaja


				|

		52012PC0560

			Ehdotus NEUVOSTON PÄÄTÖS lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamista koskevan sopimuksen tekemisestä Euroopan unionin ja Kap Verden tasavallan välillä /* COM/2012/0560 final - 2012/0271 (NLE) */

			   	PERUSTELUT
1.           Poliittinen ja oikeudellinen kehys
Euroopan unionin ja Kap Verden suhteita
sääntelee Cotonoussa 23. kesäkuuta 2005 allekirjoitettu ja sittemmin
tarkistettu AKT–EY-kumppanuussopimus. Tarkistettu kumppanuussopimus tuli
voimaan Kap Verden osalta 1. heinäkuuta 2008.
Kap Verden hallitus ja kansalaisyhteiskunta
ovat ilmaisseet 2000-luvun alkuvuosina useaan otteeseen haluavansa syventää ja
laajentaa suhteitaan Euroopan unioniin.
Komissio antoikin 24. lokakuuta 2007
neuvostolle ja Euroopan parlamentille EU:n ja Kap Verden suhteiden
tulevaisuutta koskevan tiedonannon, jossa se toi esiin niiden lujat ja
erityiset historialliset siteet. Niissä korostuvat tiiviit ihmistenväliset ja
kulttuuriset yhteydet sekä yhteiskuntapoliittisten arvojen samankaltaisuus.
Euroopan unionin tavoin Kap Verde puolustaa demokratiaan, hyvään
hallintotapaan, ihmisoikeuksiin ja oikeusvaltioon liittyviä arvoja ja
periaatteita. Kap Verde voi olla ylpeä hallintonsa korkeatasoisista normeista
ja käytännöistä, joiden ansiosta sillä on aihetta jatkaa EU-suhteidensa
kehittämistä. Tiedonannon liitteenä oli ehdotus toimintasuunnitelmaksi.
Yleisten asioiden ja ulkosuhteiden neuvosto
hyväksyi 19. ja 20. marraskuuta 2007 pidetyssä kokouksessaan päätelmät, joissa
annettiin tuki tiedonannolle, EU:n ja Kap Verden ”erityiskumppanuuden”
perustamiselle sekä komission ehdottamalle toimintasuunnitelmalle tämän
kumppanuuden toteuttamiseksi. Erityiskumppanuudella pyritään lähentämään
osapuolten politiikkoja ja tehostamaan poliittista vuoropuhelua ja yhteistyötä
uusilla tai arkaluonteisilla aloilla sekä siirtymään perinteisestä rahoittajan
ja edunsaajan suhteesta kumpaakin hyödyttävämpään toimintaan.
Toimintasuunnitelma rakentuu seuraavien
prioriteettien mukaan: hyvä hallintotapa, turvallisuus ja vakaus, alueellinen
yhdentyminen, muutos ja nykyaikaistuminen, tekniikan ja sääntelyn lähentäminen,
osaamisyhteiskunta, kehitys ja köyhyyden vähentäminen. Suunnitelluilla toimilla
pyritään lujittamaan vakautta ja turvallisuutta. Niihin kuuluu muun muassa muuttoliikeproblematiikkaan
liittyviä toimenpiteitä.
Neuvoston annettua 10. joulukuuta 2007
päätelmät liikkuvuuskumppanuuksista ja kiertomuutosta maahanmuuttoa koskevan
kokonaisvaltaisen lähestymistavan osana Euroopan unioni ja Kap Verde
allekirjoittivat erityiskumppanuutensa puitteissa 5. kesäkuuta 2008 yhteisen
julistuksen Euroopan unionin ja Kap Verden välisestä liikkuvuuskumppanuudesta,
joka käynnistettiin 28. heinäkuuta 2008. Osapuolet sitoutuivat julistuksen 5 ja
12 kohdassa aloittamaan vuoropuhelun lyhytaikaisista viisumeista ja
takaisinotosta. Lisäksi komissio sitoutui julistuksen liitteen 3 kohdan i
alakohdassa ja 6 kohdan v alakohdassa esittämään neuvostolle suosituksia,
joiden perusteella se voisi antaa neuvotteluohjeet lyhytaikaisten viisumien myöntämistä
ja takaisinottoa koskevien sopimusten neuvottelemiseksi Kap Verden kanssa.
Tämän vuoksi komissio antoi 14. marraskuuta
2008 neuvostolle suosituksen, jossa se pyysi sitä antamaan luvan aloittaa Kap
Verden kanssa neuvottelut sopimuksista, jotka koskevat lyhytaikaista oleskelua
varten Kap Verden ja Euroopan unionin kansalaisille myönnettävien viisumien
myöntämisen helpottamista sekä takaisinottoa.
Neuvoston annettua luvan 4. kesäkuuta 2009
neuvottelut lyhytaikaista oleskelua varten Kap Verden ja Euroopan unionin
kansalaisille myönnettävien viisumien myöntämisen helpottamista koskevasta
sopimuksesta aloitettiin Kap Verden kanssa Brysselissä 13. heinäkuuta 2009.
Toinen neuvottelukierros käytiin 22. marraskuuta 2011. Lisäksi käytiin teknisiä
neuvotteluja Praiassa 4. ja 5. helmikuuta 2010 ja Brysselissä 12. lokakuuta
2010 sekä 30. toukokuuta ja 13. syyskuuta 2011. Neuvottelut saatiin päätökseen
huhtikuussa 2012.
Lopullinen sopimusteksti parafoitiin
Brysselissä 24. huhtikuuta 2012. Tilaisuuteen osallistuivat Euroopan komission
puheenjohtaja José Manuel Barroso ja Kap Verden pääministeri José Maria Neves.
Jäsenvaltioille on tiedotettu säännöllisesti
neuvottelujen etenemisestä, ja niitä on kuultu neuvottelujen kaikissa vaiheissa
asiaa käsittelevissä neuvoston työryhmissä.
Unionin kannalta sopimuksen oikeusperusta on
Euroopan unionin toiminnasta tehdyn sopimuksen 77 artiklan 2 kohdan a
alakohta yhdessä kyseisen sopimuksen 218 artiklan kanssa.
Komissio allekirjoitti sopimuksen […].
[…]kuuta […]. Euroopan parlamentti antoi suostumuksensa sopimuksen tekemiseen
Euroopan unionin toiminnasta tehdyn sopimuksen 218 artiklan 6 kohdan a
alakohdan mukaisesti […]. […]kuuta […]. Liitteenä oleva ehdotus muodostaa
oikeudellisen välineen sopimuksen tekemistä varten. Neuvosto päättää asiasta
määräenemmistöllä.
Sopimuksen tekemistä koskevassa
päätösehdotuksessa säädetään sopimuksen käytännön soveltamisessa tarvittavista
sisäisistä järjestelyistä. Siinä säädetään muun muassa, että sopimuksen
10 artiklalla perustettavassa sekakomiteassa unionia edustaa Euroopan
komissio jäsenvaltioiden asiantuntijoiden avustamana. Sopimuksen 10 artiklan 4
kohdan mukaan sekakomitea vahvistaa itse työjärjestyksensä. Unionin kannan
tähän asiaan vahvistaa komissio neuvoston nimeämää erityiskomiteaa kuultuaan.
Unionin kanta sekakomitean muihin päätöksiin vahvistetaan perussopimuksen
asiaan sovellettavien määräysten mukaisesti.
2.           Neuvottelujen tulos
Komissio katsoo, että neuvoston
neuvotteluohjeissa asettamat tavoitteet on saavutettu ja että unioni voi hyväksyä
sopimusluonnoksen.
Sopimuksen lopullinen sisältö voidaan
tiivistää seuraavasti:
-           Toistuvaisviisumin
myöntämisedellytyksiä on helpotettu seuraavien henkilöryhmien osalta:
a) kansallisten ja alueellisten hallitusten ja
parlamenttien jäsenet, perustuslakituomioistuinten ja ylimpien tuomioistuinten
jäsenet, virallisten valtuuskuntien pysyvät jäsenet, liikemiehet ja
liikeyritysten edustajat, toisen sopimuspuolen alueella laillisesti
oleskelevien tai Kap Verdessä tai kansalaisuusjäsenvaltiossaan oleskelevien Kap
Verden tai Euroopan unionin kansalaisten puolisot ja alle 21-vuotiaat tai
huollettavana olevat lapset sekä vanhemmat. Pääsääntöisesti toistuvaisviisumi
myönnetään viideksi vuodeksi. Tätä lyhyemmän voimassaoloajan
toistuvaisviisumeita myönnetään ainoastaan, kun matkustusasiakirjan
voimassaoloaika tätä edellyttää tai kun on ilmeistä, että tarve tai tarkoitus
matkustaa usein tai säännöllisesti rajoittuu lyhyempään jaksoon;
b) kansalaisjärjestöjen edustajat, vapaiden
ammattien harjoittajat, tiede-, kulttuuri- ja taidetapahtumien osanottajat,
kansainvälisten urheilutapahtumien osanottajat ja henkilöt, jotka kuuluvat
heidän seurueeseensa työnsä vuoksi, toimittajat ja akkreditoidut henkilöt,
jotka kuuluvat heidän seurueeseensa työnsä vuoksi, koululaiset, opiskelijat ja
heidän saattajinaan toimivat opettajat, Kap Verdessä tai jäsenvaltioissa
tunnustettujen uskonnollisten yhteisöjen edustajat, lääketieteellisistä syistä
säännöllisesti vierailevat henkilöt, ystävyyskaupunkien tai -kuntien
järjestämien virallisten vaihto-ohjelmien osanottajat, virallisten
valtuuskuntien jäsenet. Pääsääntöisesti toistuvaisviisumi myönnetään vuodeksi.
Tätä lyhyemmän voimassaoloajan toistuvaisviisumeita myönnetään ainoastaan, kun
matkustusasiakirjan voimassaoloaika tätä edellyttää tai kun on ilmeistä, että
tarve tai tarkoitus matkustaa usein tai säännöllisesti rajoittuu lyhyempään
jaksoon. Vähintään kahden ja enintään viiden vuoden toistuvaisviisumeita
myönnetään sillä ehdolla, että hakijat ovat kahden edellisen vuoden aikana
käyttäneet vuoden voimassa olevaa toistuvaisviisumia usein ja ettei ole
ilmeistä, että tarve tai tarkoitus matkustaa usein tai säännöllisesti rajoittuu
lyhyempään jaksoon.
-           Tietyt henkilöryhmät vapautetaan
viisumimaksusta: virallisten valtuuskuntien jäsenet, alle 12-vuotiaat lapset,
koululaiset ja opiskelijat, tutkijat, sellaiset 25-vuotiaat ja sitä nuoremmat
henkilöt, jotka osallistuvat voittoa tuottamattomien järjestöjen järjestämiin
seminaareihin, konferensseihin tai urheilu-, kulttuuri- tai koulutustapahtumiin.
-           Ulkoiselle palveluntarjoajalle,
jonka kanssa Kap Verde tai jäsenvaltio tekee yhteistyötä viisumin
myöntämiseksi, annetaan mahdollisuus periä enintään 30 euron palvelumaksu,
samalla kun säilytetään hakijoiden mahdollisuus jättää hakemuksensa suoraan
konsulaattiin.
-           Kap Verden ja EU:n kansalaisten
viisumien voimassaoloa jatketaan maksutta tilanteessa, jossa viisumin haltija
ei voi poistua jäsenvaltiosta tai Kap Verdestä viisumiin merkittynä päivänä
ylivoimaisen esteen vuoksi.
-           Viisumivelvollisuudesta vapautetaan
sellaiset Kap Verden ja EU:n kansalaiset, joiden oleskelu on lyhytaikaista ja
joilla on diplomaatti- tai virkapassi. Yhteisessä julistuksessa todetaan, että
kumpikin sopimuspuoli voi keskeyttää diplomaatti- tai virkapassin haltijoiden
viisumivapautta koskevan määräyksen (8 artikla) soveltamisen, jos toinen
sopimuspuoli käyttää määräystä väärin tai jos sen soveltaminen muodostaa uhkan
yleiselle turvallisuudelle. Julistuksessa todetaan myös, että Kap Verde ja
Euroopan unioni sitoutuvat varmistamaan diplomaatti- ja virkapassien
korkealaatuisen turvallisuuden erityisesti sisällyttämällä niihin biometrisiä
tunnisteita.
-           Kap Verden ja jäsenvaltioiden
alueelta on mahdollista poistua ilman viisumia tai muuta lupaa esittämällä
voimassa oleva henkilöasiakirja, jos Kap Verden tai Euroopan unionin
kansalainen on kadottanut henkilöasiakirjansa tai ne on varastettu hänen
oleskellessaan toisen sopimuspuolen alueella.
-           Kap Verden nimenomaisesta
pyynnöstä sopimuksessa ei ole määräyksiä matkan tarkoitukseen liittyviä
asiakirjoja koskevien vaatimusten yksinkertaistamisesta.
-           Perustetaan sekakomitea
hallinnoimaan sopimusta.
-           Sopimuksessa määrätään sen
voimaantulosta, kestosta, muuttamisesta, soveltamisen keskeyttämisestä ja
irtisanomisesta. Koska viisumien myöntämisen helpottamista ja takaisinottoa
koskevat sopimukset liittyvät toisiinsa, niiden olisi tultava voimaan samaan
aikaan.
-           Sopimukseen kuuluu pöytäkirja,
jossa todetaan, että 17 päivänä kesäkuuta 2008 tehdyn Euroopan parlamentin ja
neuvoston päätöksen N:o 582/2008/EY[1]
mukaisesti on toteutettu yhdenmukaisia toimenpiteitä, joiden avulla helpotetaan
Schengen-viisumin tai Schengenin oleskeluluvan haltijoiden kauttakulkua niiden
jäsenvaltioiden alueen kautta, jotka eivät vielä sovella Schengenin säännöstöä
täysimääräisesti.
-           Sopimukseen kuuluu yhteinen
julistus viisuminhakijoiden oikeudesta saada yhdenmukaista tietoa lyhytaikaista
oleskelua varten myönnettävien viisumien myöntämismenettelyistä ja
liiteasiakirjoista.
-           Sopimukseen kuuluu yhteinen
julistus matkustusasiakirjoja koskevasta yhteistyöstä ja matkustusasiakirjojen
turvallisuutta koskevasta säännöllisestä tietojenvaihdosta.
-           Tanskan, Yhdistyneen
kuningaskunnan ja Irlannin erityisasema otetaan huomioon sopimuksen
johdanto-osassa ja kahdessa sopimukseen liitetyssä yhteisessä julistuksessa.
Myös Norjan, Islannin, Sveitsin ja Liechtensteinin tiivis osallistuminen
Schengenin säännöstön täytäntöönpanoon, soveltamiseen ja kehittämiseen
mainitaan sopimukseen liitetyssä yhteisessä julistuksessa.
3.           Päätelmät
Edellä esitetyn perusteella komissio ehdottaa,
että neuvosto
-           hyväksyy Euroopan parlamenttia
kuultuaan liitteenä olevan, Euroopan unionin ja Kap Verden tasavallan välisen
sopimuksen lyhytaikaista oleskelua varten Kap Verden tasavallan ja Euroopan
unionin kansalaisille myönnettävien viisumien myöntämisen helpottamisesta.
2012/0271 (NLE)
Ehdotus
NEUVOSTON PÄÄTÖS
lyhytaikaista oleskelua varten Kap Verden
tasavallan ja Euroopan unionin kansalaisille myönnettävien viisumien
myöntämisen helpottamista koskevan sopimuksen tekemisestä Euroopan unionin ja
Kap Verden tasavallan välillä
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 77 artiklan 2 kohdan a alakohdan yhdessä
218 artiklan 6 kohdan a alakohdan kanssa,
ottaa huomioon Euroopan komission ehdotuksen,
ottaa huomioon Euroopan parlamentin
hyväksynnän[2],
sekä katsoo seuraavaa:
(1)       Komissio allekirjoitti […] Euroopan unionin ja Kap Verden
tasavallan sopimuksen lyhytaikaista oleskelua varten Kap Verden tasavallan ja
Euroopan unionin kansalaisille myönnettävien viisumien myöntämisen
helpottamisesta […] annetun neuvoston päätöksen 2012/XXX[3] mukaisesti sillä varauksella, että sopimuksen tekeminen saatetaan
päätökseen.
(2)       Sopimus olisi tehtävä.
(3)       Sopimuksella perustetaan
sekakomitea, joka vahvistaa työjärjestyksensä. On aiheellista säätää
yksinkertaistetun menettelyn noudattamisesta unionin kannan vahvistamisessa
tässä tapauksessa.
(4)       Tällä päätöksellä kehitetään
sellaisia Schengenin säännöstön määräyksiä, joihin Yhdistynyt kuningaskunta ei
osallistu Ison-Britannian ja Pohjois-Irlannin yhdistyneen kuningaskunnan
pyynnöstä saada osallistua joihinkin Schengenin säännöstön määräyksiin
29 päivänä toukokuuta 2000 tehdyn neuvoston päätöksen 2000/365/EY mukaisesti[4]. Yhdistynyt kuningaskunta ei
sen vuoksi osallistu tämän päätöksen hyväksymiseen, päätös ei sido Yhdistynyttä
kuningaskuntaa eikä sitä sovelleta Yhdistyneeseen kuningaskuntaan.
(5)       Tällä päätöksellä kehitetään
sellaisia Schengenin säännöstön määräyksiä, joihin Irlanti ei osallistu
Irlannin pyynnöstä saada osallistua joihinkin Schengenin säännöstön määräyksiin
28 päivänä helmikuuta 2002 tehdyn neuvoston päätöksen 2002/192/EY[5] mukaisesti. Irlanti ei sen
vuoksi osallistu tämän päätöksen hyväksymiseen, päätös ei sido Irlantia eikä
sitä sovelleta Irlantiin.
(6)       Euroopan unionista tehtyyn
sopimukseen ja Euroopan unionin toiminnasta tehtyyn sopimukseen liitetyssä,
Tanskan asemasta tehdyssä pöytäkirjassa N:o 22 olevan 1 ja 2 artiklan
mukaisesti Tanska ei osallistu tämän päätöksen hyväksymiseen, päätös ei sido
Tanskaa eikä sitä sovelleta Tanskaan,
ON HYVÄKSYNYT TÄMÄN PÄÄTÖKSEN:
1 artikla
Hyväksytään Euroopan unionin puolesta Euroopan
unionin ja Kap Verden tasavallan sopimus lyhytaikaista oleskelua varten Kap
Verden tasavallan ja Euroopan unionin kansalaisille myönnettävien viisumien
myöntämisen helpottamisesta.
Sopimuksen teksti on tämän päätöksen
liitteenä.
2 artikla
Neuvoston
puheenjohtaja nimeää henkilön, jolla on valtuudet ilmaista Euroopan unionin
puolesta sopimuksen 12 artiklan 1 kohdassa tarkoitetulla tavalla, että Euroopan
unioni suostuu sitoutumaan sopimukseen[6].
3 artikla
Euroopan
unionia edustaa sopimuksen 10 artiklalla perustettavassa sekakomiteassa
komissio jäsenvaltioiden asiantuntijoiden avustamana.
4 artikla
Komissio
vahvistaa sekakomiteassa esitettävän unionin kannan sopimuksen 10 artiklan
4 kohdassa tarkoitetusta komitean työjärjestyksestä kuultuaan asiasta
neuvoston nimeämää erityiskomiteaa.
5 artikla
Tämä päätös
tulee voimaan päivänä, jona se hyväksytään.
Tehty Brysselissä
                                                                       Neuvoston
puolesta
                                                                       Puheenjohtaja
LIITE
SOPIMUS
Euroopan
unionin ja Kap Verden tasavallan välillä
lyhytaikaista
oleskelua varten Kap Verden tasavallan ja Euroopan unionin kansalaisille
myönnettävien
viisumien myöntämisen helpottamisesta
EUROOPAN UNIONI, jäljempänä ’unioni’,
ja
KAP VERDEN TASAVALTA, jäljempänä ’Kap Verde’,
jäljempänä ’sopimuspuolet’, jotka
haluavat edistää
henkilökohtaista vuorovaikutusta, joka on taloudellisten, humanitaaristen,
kulttuuristen, tieteellisten ja muiden siteiden vakaan kehittymisen tärkeä
edellytys, helpottamalla vastavuoroisesti viisumien myöntämistä kansalaisille,
ottavat huomioon
Euroopan unionin ja Kap Verden välisestä liikkuvuuskumppanuudesta 5 päivänä
kesäkuuta 2008 annetun yhteisen julistuksen, jonka mukaan osapuolet pyrkivät
aloittamaan vuoropuhelun lyhytaikaisia viisumeita koskevista kysymyksistä
helpottaakseen tiettyjen ihmisryhmien liikkuvuutta,
palauttavat mieliin Cotonoun kumppanuussopimuksen sekä Euroopan unionin ja Kap Verden
erityiskumppanuuden, jonka Euroopan unionin neuvosto hyväksyi 19 päivänä
marraskuuta 2007,
toteavat, että
viisumien myöntämisen helpottaminen ei saisi edistää laitonta maahanmuuttoa, ja
kiinnittävät sen vuoksi erityistä huomiota turvallisuuteen ja takaisinottoon,
ottavat huomioon
Euroopan unionista tehtyyn sopimukseen ja Euroopan unionin toiminnasta tehtyyn
sopimukseen liitetyssä, Yhdistyneen kuningaskunnan ja Irlannin asemasta
vapauden, turvallisuuden ja oikeuden alueen osalta tehdyn pöytäkirjan, ja
vahvistavat, että tämän sopimuksen määräyksiä ei sovelleta Iso-Britannian ja
Pohjois-Irlannin yhdistyneeseen kuningaskuntaan eikä Irlantiin,
ottavat huomioon
Euroopan unionista tehtyyn sopimukseen ja Euroopan unionin toiminnasta tehtyyn
sopimukseen liitetyn, Tanskan asemaa koskevan pöytäkirjan ja vahvistavat, että
tämän sopimuksen määräyksiä ei sovelleta Tanskan kuningaskuntaan,
OVAT SOPINEET SEURAAVAA:
1
artikla
Kohde
ja soveltamisala
Tämän sopimuksen tarkoituksena on
vastavuoroisuutta noudattaen helpottaa viisumien myöntämistä Kap Verden ja
Euroopan unionin kansalaisille sellaista oleskelua varten, jonka on tarkoitus
kestää enintään 90 päivää 180 päivän kuluessa.

2
artikla
Yleinen
lauseke
1.         Tässä sopimuksessa määrättyjä
viisumien myöntämisen helpottamista koskevia järjestelyjä sovelletaan Kap
Verden ja Euroopan unionin kansalaisiin vain siltä osin kuin heitä ei ole
vapautettu viisumipakosta unionin, sen jäsenvaltioiden tai Kap Verden laeilla
ja asetuksilla tai tämän sopimuksen tai muiden kansainvälisten sopimusten
määräyksillä.
2.         Kysymykset, joista ei määrätä tässä
sopimuksessa ja joita ovat esimerkiksi viisumin epääminen,
matkustusasiakirjojen tunnustaminen, toimeentuloon tarvittavien varojen
osoittaminen sekä maahantulon epääminen ja maastapoistamiseen liittyvät
toimenpiteet, ratkaistaan Kap Verden tai jäsenvaltioiden kansallisen
lainsäädännön tai unionin lainsäädännön mukaisesti.
3
artikla
Määritelmät
Tässä sopimuksessa tarkoitetaan
a)         ’jäsenvaltiolla’ mitä
tahansa Euroopan unionin jäsenvaltiota, lukuun ottamatta Tanskan
kuningaskuntaa, Irlantia ja Ison-Britannian ja Pohjois-Irlannin yhdistynyttä
kuningaskuntaa;
b)         ’Euroopan unionin kansalaisella’
a kohdassa tarkoitetun jäsenvaltion kansalaista;
c)         ’Kap Verden kansalaisella’ henkilöä,
jolla on Kap Verden kansalaisuus;
d)         ’viisumilla’ jonkin
jäsenvaltion tai Kap Verden myöntämää lupaa tai tekemää päätöstä, jolla
sallitaan henkilön saapua asianomaisen jäsenvaltion tai useamman jäsenvaltion
tai Kap Verden alueelle kauttakulkua tai sellaista oleskelua varten, jonka on
tarkoitus kestää kaikkiaan enintään 90 päivää;
e)         ’laillisesti oleskelevalla
henkilöllä’
Euroopan unionin kannalta Kap Verden
kansalaista, jolla on lupa tai oikeus oleskella jonkin jäsenvaltion alueella
yli 90 päivää kansallisen tai unionin lainsäädännön nojalla,
Kap Verden kannalta b kohdassa tarkoitettua
Euroopan unionin kansalaista, jolla on kansallisen lainsäädännön mukainen
oleskelulupa.
4
artikla
Toistuvaisviisumien
myöntäminen
1.         Jäsenvaltioiden ja Kap Verden
diplomaatti- ja konsuliedustustot myöntävät viisi vuotta voimassa olevia
toistuvaisviisumeja seuraaviin ryhmiin kuuluville henkilöille:
            a) kansallisten ja alueellisten
hallitusten ja parlamenttien jäsenet sekä perustuslakituomioistuinten ja
ylimpien tuomioistuinten jäsenet, ellei heitä ole vapautettu viisumipakosta
tällä sopimuksella tehtäviensä hoitamisen yhteydessä;
b) virallisten valtuuskuntien pysyvät jäsenet,
jotka Kap Verdelle, jäsenvaltioille tai Euroopan unionille osoitetun virallisen
kutsun perusteella osallistuvat kokouksiin, kuulemisiin, neuvotteluihin tai
vaihto-ohjelmiin tai tapahtumiin, joita hallitustenväliset organisaatiot
järjestävät jonkin jäsenvaltion tai Kap Verden alueella;
c) liikemiehet ja liikeyritysten edustajat,
jotka matkustavat säännöllisesti jäsenvaltioihin tai Kap Verdeen;
d) puolisot, alle 21-vuotiaat tai
huollettavana olevat lapset (myös adoptiolapset) sekä vanhemmat, jotka
vierailevat
- jonkin jäsenvaltion alueella laillisesti
oleskelevien Kap Verden kansalaisten tai Kap Verden alueella laillisesti
oleskelevien jäsenvaltioiden kansalaisten luona, tai
- kansalaisuusvaltiossaan oleskelevien
Euroopan unionin kansalaisten tai Kap Verdessä oleskelevien Kap Verden
kansalaisten luona.
Jos on kuitenkin ilmeistä, että tarve tai
tarkoitus matkustaa usein tai säännöllisesti rajoittuu lyhyempään jaksoon,
toistuvaisviisumin voimassaolo on rajattava tähän jaksoon etenkin jos
- kyseessä on a alakohdassa tarkoitettu
henkilö ja toimikausi
- kyseessä on b alakohdassa tarkoitettu
henkilö ja virallisen valtuuskunnan pysyvän jäsenen aseman kesto
- kyseessä on c alakohdassa tarkoitettu
henkilö ja liikemiehen tai liikeyrityksen edustajan aseman kesto
- kyseessä on d alakohdassa tarkoitettu
henkilö ja jäsenvaltiossa oleskelevan Kap Verden kansalaisen tai Kap Verdessä
oleskelevan Euroopan unionin kansalaisen oleskelulupa
on alle viisi vuotta.
2.         Jäsenvaltioiden ja Kap Verden
diplomaatti- ja konsuliedustustot myöntävät yhden vuoden voimassa olevan
toistuvaisviisumin seuraaviin ryhmiin kuuluville henkilöille edellyttäen, että
heille on edellisen vuoden aikana myönnetty vähintään yksi viisumi ja että he
ovat käyttäneet sitä kohdevaltion maahantuloa ja oleskelua koskevan
lainsäädännön mukaisesti:
a) kansalaisyhteiskunnan järjestöjen
edustajat, jotka matkustavat säännöllisesti jäsenvaltioihin tai Kap Verdeen
osallistuakseen koulutukseen, seminaareihin tai konferensseihin esimerkiksi
vaihto-ohjelman puitteissa;
b) kansainvälisille messuille,
konferensseihin, symposiumeihin, seminaareihin tai muihin vastaaviin
tapahtumiin osallistuvat vapaiden ammattien harjoittajat, jotka matkustavat
säännöllisesti jäsenvaltioihin tai Kap Verdeen;
c) henkilöt, jotka osallistuvat tieteen,
kulttuurin tai taiteen alan toimintaan tai yliopistojen järjestämiin tai muihin
vaihto-ohjelmiin ja matkustavat säännöllisesti jäsenvaltioihin tai Kap Verdeen;
d) kansainvälisten urheilutapahtumien
osanottajat ja henkilöt, jotka kuuluvat heidän seurueeseensa työnsä vuoksi;
e) toimittajat ja akkreditoidut henkilöt,
jotka kuuluvat heidän seurueeseensa työnsä vuoksi;
f) koululaiset, opiskelijat, jatko-opiskelijat
ja heidän saattajinaan toimivat opettajat, jotka osallistuvat opinto- tai
koulutustarkoituksessa tehtäville matkoille esimerkiksi vaihto-ohjelman tai
muun opiskeluun liittyvän toiminnan puitteissa;
g) Kap Verdessä tai jäsenvaltioissa tunnustettujen
uskonnollisten yhteisöjen edustajat, jotka matkustavat säännöllisesti
jäsenvaltioihin tai Kap Verdeen;
h) lääketieteellisistä syistä säännöllisesti
vierailevat henkilöt;
i) ystävyyskaupunkien tai -kuntien
järjestämien virallisten vaihto-ohjelmien osanottajat;
j) virallisten valtuuskuntien jäsenet, jotka
Kap Verdelle, jäsenvaltioille tai Euroopan unionille osoitetun virallisen
kutsun perusteella osallistuvat säännöllisesti kokouksiin, kuulemisiin,
neuvotteluihin tai vaihto-ohjelmiin tai tapahtumiin, joita hallitustenväliset
organisaatiot järjestävät jonkin jäsenvaltion tai Kap Verden alueella.
Jos on kuitenkin ilmeistä, että tarve tai
tarkoitus matkustaa usein tai säännöllisesti rajoittuu lyhyempään jaksoon,
toistuvaisviisumin voimassaolo on rajattava tähän jaksoon.
3.         Jäsenvaltioiden ja Kap Verden
diplomaatti- ja konsuliedustustot myöntävät vähintään kaksi ja enintään viisi
vuotta voimassa olevia toistuvaisviisumeja tämän artiklan 2 kohdassa
mainittuihin ryhmiin kuuluville henkilöille edellyttäen, että he ovat kahden
edellisen vuoden aikana käyttäneet heille myönnettyä yhden vuoden
toistuvaisviisumia kohdevaltion alueelle tuloa ja siellä oleskelua koskevan
lainsäädännön mukaisesti.
Jos on kuitenkin ilmeistä, että tarve tai
tarkoitus matkustaa usein tai säännöllisesti rajoittuu lyhyempään jaksoon,
toistuvaisviisumin voimassaolo on rajattava tähän jaksoon.
4.         Tämän artiklan 1–3 kohdassa
tarkoitetut henkilöt voivat oleskella jäsenvaltioiden tai Kap Verden alueella
yhteensä enintään 90 päivää 180 päivän kuluessa.
5
artikla
Viisumi-
ja palvelumaksut
1.         Jäsenvaltiot tai Kap Verde eivät
veloita viisumista maksua seuraavilta henkilöiltä sanotun kuitenkaan
rajoittamatta 2 kohdan määräyksiä:
a) virallisten valtuuskuntien jäsenet, jotka
Kap Verdelle, jäsenvaltioille tai Euroopan unionille osoitetun virallisen
kutsun perusteella osallistuvat kokouksiin, kuulemisiin, neuvotteluihin tai
vaihto-ohjelmiin tai tapahtumiin, joita hallitustenväliset organisaatiot
järjestävät jonkin jäsenvaltion tai Kap Verden alueella;
b) alle 12-vuotiaat lapset;
c) koululaiset, opiskelijat, jatko-opiskelijat
ja heidän saattajinaan toimivat opettajat, jotka osallistuvat opinto- tai
koulutustarkoituksessa tehtäville matkoille;
d) tutkijat, jotka matkustavat tieteellisen
tutkimustyön vuoksi;
e) voittoa tuottamattomien järjestöjen
järjestämien seminaarien, konferenssien taikka urheilu-, kulttuuri- tai
koulutustapahtumien enintään 25-vuotiaat osallistujat.
2.         Silloin kun jäsenvaltiot tai Kap
Verde tekevät yhteistyötä ulkoisen palveluntarjoajan kanssa, voidaan periä
palvelumaksu. Palvelumaksun on oltava oikeassa suhteessa kustannuksiin, joita
ulkoiselle palveluntarjoajalle aiheutuu sen suorittaessa tehtäviään, eikä se
saa olla enempää kuin 30 euroa. Kap Verden, asianomaisen jäsenvaltion tai
jäsenvaltioiden on varattava kaikille hakijoille mahdollisuus jättää
hakemuksensa suoraan sen tai niiden konsulaatteihin.
6
artikla
Poistuminen
siinä tapauksessa, että asiakirjat ovat kadonneet tai ne on varastettu
Kap Verden ja Euroopan unionin kansalaiset,
jotka ovat kadottaneet henkilöasiakirjansa tai joilta ne on varastettu heidän
oleskellessaan jäsenvaltioiden tai Kap Verden alueella, voivat poistua
kyseiseltä alueelta ilman viisumia tai muuta lupaa esittämällä jäsenvaltioiden
tai Kap Verden diplomaatti- tai konsuliedustuston heille myöntämän voimassa
olevan henkilöasiakirjan, joka oikeuttaa rajanylitykseen.
7
artikla
Viisumin
voimassaoloajan pidentäminen poikkeuksellisissa olosuhteissa
Jos Kap Verden ja Euroopan unionin kansalaiset
eivät voi poistua jäsenvaltioiden tai Kap Verden alueelta viisumissa mainittuun
määräaikaan mennessä ylivoimaisen esteen vuoksi, heidän viisuminsa
voimassaoloaikaa voidaan pidentää maksutta vastaanottavan valtion soveltaman
lainsäädännön mukaisesti, kunnes paluu asuinvaltioon on mahdollinen.
8
artikla
Diplomaatti-
ja virkapassit
1.         Kap Verden ja jäsenvaltioiden
kansalaisilta, joilla on voimassa oleva diplomaatti- tai virkapassi, ei vaadita
viisumia jäsenvaltioiden tai Kap Verden alueelle tuloa, alueelta poistumista
eikä alueen kauttakulkua varten.
2.         Tämän artiklan 1 kohdassa mainitut
henkilöt voivat oleskella jäsenvaltioiden tai Kap Verden alueella enintään 90
päivää 180 päivän kuluessa.
9
artikla
Viisumien
alueellinen voimassaolo
Kap Verden ja Euroopan unionin kansalaisilla
on oikeus matkustaa jäsenvaltioiden ja Kap Verden alueella vastavuoroisin
edellytyksin, ellei jäsenvaltioiden ja Kap Verden kansallista turvallisuutta
koskevista kansallisista säännöistä ja asetuksista tai sellaisia viisumeja,
joiden alueellinen voimassaolo on rajattu, koskevista Euroopan unionin
säännöistä muuta johdu.
10
artikla
Sopimuksen
hallinnointia käsittelevä sekakomitea
1.         Sopimuspuolet perustavat sopimuksen
hallinnointia varten sekakomitean, jäljempänä ’komitea’, joka muodostuu
Euroopan unionin ja Kap Verden edustajista. Unionia edustaa siinä Euroopan
komissio jäsenvaltioiden asiantuntijoiden avustamana.
2.         Komitean tehtävänä on muun muassa
a)         valvoa tämän sopimuksen
täytäntöönpanoa;
b)         ehdottaa sopimukseen muutoksia tai
lisäyksiä;
c)         ratkaista kiistoja, jotka johtuvat
tämän sopimuksen määräysten tulkinnasta tai soveltamisesta.
3.         Komitea kokoontuu aina tarvittaessa
jommankumman sopimuspuolen pyynnöstä ja vähintään kerran vuodessa.
4.         Komitea vahvistaa
työjärjestyksensä.
11
artikla
Tämän
sopimuksen suhde jäsenvaltioiden ja Kap Verden välillä tehtyihin sopimuksiin
Tämän sopimuksen määräyksiä sovelletaan
sopimuksen voimaantulosta alkaen ensisijaisina muihin kahden- tai monenvälisiin
sopimuksiin tai järjestelyihin nähden, joita on tehty jäsenvaltioiden ja Kap
Verden välillä, siltä osin kuin viimeksi mainittujen sopimusten tai
järjestelyjen määräykset koskevat tämän sopimuksen soveltamisalaan kuuluvia
kysymyksiä.
12
artikla
Loppumääräykset
1.         Sopimuspuolet ratifioivat tai
hyväksyvät tämän sopimuksen omia menettelyjään noudattaen, ja sopimus tulee
voimaan toisen sitä päivää seuraavan kuukauden ensimmäisenä päivänä, jona
sopimuspuolet ovat ilmoittaneet toisilleen saattaneensa päätökseen edellä
tarkoitetut menettelyt.
2.         Tämän artiklan 1 kohdasta poiketen
tämä sopimus tulee voimaan vasta samana päivänä kuin Euroopan unionin ja Kap
Verden välillä tehty takaisinottosopimus, jos kyseinen päivämäärä on myöhempi
kuin tämän artiklan 1 kohdassa tarkoitettu päivämäärä.
3.         Tämä sopimus on voimassa
toistaiseksi, ellei sitä irtisanota tämän artiklan 6 kohdan mukaisesti.
4.         Tätä sopimusta voidaan muuttaa
sopimuspuolten kirjallisella sopimuksella. Muutokset tulevat voimaan, kun
sopimuspuolet ovat ilmoittaneet toisilleen saattaneensa päätökseen tätä varten
tarvittavat sisäiset menettelynsä.
5.         Kumpikin sopimuspuoli voi
keskeyttää tämän sopimuksen tai sen osan soveltamisen yleiseen järjestykseen
tai kansallisen turvallisuuden tai kansanterveyden suojaamiseen liittyvistä
syistä. Päätös soveltamisen keskeyttämisestä on annettava tiedoksi toiselle
sopimuspuolelle viimeistään 48 tuntia ennen päätöksen voimaantuloa. Kun
keskeyttämiseen johtaneet syyt lakkaavat olemasta voimassa, soveltamisen
keskeyttäneen sopimuspuolen on ilmoitettava tästä välittömästi toiselle
sopimuspuolelle.
6.         Kumpi tahansa sopimuspuoli voi
irtisanoa tämän sopimuksen ilmoittamalla siitä toiselle sopimuspuolelle.
Sopimuksen voimassaolo päättyy 90 päivän kuluttua päivästä, jona kyseinen
ilmoitus on vastaanotettu.
Tehty Brysselissä 24 päivänä huhtikuuta 2012
kahtena kappaleena bulgarian, englannin, espanjan, hollannin, italian, kreikan,
latvian, liettuan, maltan, portugalin, puolan, ranskan, romanian, ruotsin,
saksan, slovakin, sloveenin, suomen, tanskan, tšekin, unkarin ja viron
kielellä, ja jokainen teksti on yhtä todistusvoimainen.
 Euroopan unionin puolesta || Kap Verden tasavallan puolesta
SOPIMUKSEEN
LIITETTY PÖYTÄKIRJA JÄSENVALTIOISTA, JOTKA EIVÄT SOVELLA TÄYSIMÄÄRÄISESTI
SCHENGENIN SÄÄNNÖSTÖÄ
Ne jäsenvaltiot, joita Schengenin säännöstö
velvoittaa mutta jotka eivät myönnä Schengen-viisumeja ennen kuin neuvosto on
tehnyt asiaa koskevan päätöksen, myöntävät kansallisia viisumeja, jotka ovat
voimassa ainoastaan niiden omalla alueella.
Euroopan parlamentin ja neuvoston päätöksen
N:o 582/2008/EY mukaisesti on toteutettu yhdenmukaisia toimenpiteitä, joiden
avulla helpotetaan Schengen-viisumin tai Schengenin oleskeluluvan haltijoiden
kauttakulkua niiden jäsenvaltioiden alueen kautta, jotka eivät vielä sovella
Schengenin säännöstöä täysimääräisesti.
YHTEINEN
JULISTUS SOPIMUKSEN 8 ARTIKLASTA – DIPLOMAATTI- JA VIRKAPASSIT
Kumpikin sopimuspuoli voi keskeyttää
sopimuksen jonkin osan ja erityisesti 8 artiklan soveltamisen tämän sopimuksen
12 artiklan 5 kohdassa määrätyn menettelyn mukaisesti, jos toinen sopimuspuoli
käyttää väärin 8 artiklan soveltamista tai jos artiklan soveltaminen aiheuttaa
uhkan yleiselle turvallisuudelle.
Jos 8 artiklan soveltaminen keskeytetään,
sopimuspuolet aloittavat sopimuksella perustetussa komiteassa neuvottelut
keskeyttämiseen johtaneiden ongelmien ratkaisemiseksi.
Kumpikin sopimuspuoli ilmoittaa sitoutuvansa
varmistamaan diplomaatti- ja virkapassien korkealaatuisen turvallisuuden
erityisesti sisällyttämällä niihin biometriset tunnisteet. Euroopan unionin
osalta tämä toteutetaan noudattamalla asetuksessa (EY) N:o 2252/2004 säädettyjä
vaatimuksia.
YHTEINEN
JULISTUS LYHYTAIKAISTA OLESKELUA VARTEN MYÖNNETTÄVIEN VIISUMIEN
MYÖNTÄMISMENETTELYJÄ JA TARVITTAVIA LIITEASIAKIRJOJA KOSKEVIEN TIETOJEN
YHDENMUKAISTAMISESTA
Sopimuspuolet toteavat, että läpinäkyvyys on
viisuminhakijoiden kannalta tärkeää, ja katsovat, että tämän vuoksi on
aiheellista toteuttaa seuraavat toimenpiteet:
-           Viisuminhakijoille on laadittava
yleinen perustiedote viisumien hakemiseen liittyvistä menettelyistä ja
edellytyksistä, viisumityypeistä ja niiden voimassaolosta.
-           Kukin sopimuspuoli laatii
luettelon sovellettavista vähimmäisvaatimuksista, jotta voidaan varmistaa, että
hakijat saavat johdonmukaiset ja yhtenevät perustiedot ja että heiltä vaaditaan
pääsääntöisesti samat liiteasiakirjat.
Edellä mainittuja tietoja on levitettävä
laajalti (konsuliedustustojen ilmoitustauluilla, esitteinä, internetsivustoilla
jne.).
YHTEINEN
JULISTUS TANSKASTA
Sopimuspuolet toteavat, että tätä sopimusta ei
sovelleta viisumien myöntämismenettelyihin Tanskan kuningaskunnan diplomaatti-
ja konsuliedustustoissa.
Tämän vuoksi on suotavaa, että Tanskan ja Kap
Verden viranomaiset tekevät viipymättä kahdenvälisen sopimuksen, jonka mukaan
lyhytaikaista oleskelua varten myönnettävien viisumien myöntämistä helpotetaan
samalla tavoin kuin Euroopan unionin ja Kap Verden välillä tehdyssä
sopimuksessa.
YHTEINEN
JULISTUS ISON-BRITANNIAN JA POHJOIS-IRLANNIN YHDISTYNEESTÄ KUNINGASKUNNASTA
SEKÄ IRLANNISTA
Sopimuspuolet toteavat, että tätä sopimusta ei
sovelleta Ison-Britannian ja Pohjois-Irlannin yhdistyneen kuningaskunnan eikä
Irlannin alueella.
Tämän vuoksi on suotavaa, että Ison-Britannian
ja Pohjois-Irlannin yhdistyneen kuningaskunnan ja Irlannin sekä Kap Verden
viranomaiset tekevät kahdenväliset sopimukset viisumien myöntämismenettelyjen
helpottamisesta.
YHTEINEN
JULISTUS ISLANNIN TASAVALLASTA, NORJAN KUNINGASKUNNASTA, SVEITSIN VALALIITOSTA
JA LIECHTENSTEINISTA
Sopimuspuolet ottavat huomioon Euroopan
unionin sekä Islannin tasavallan, Norjan kuningaskunnan, Sveitsin valaliiton ja
Liechtensteinin läheiset suhteet, jotka johtuvat erityisesti näiden maiden
osallistumisesta Schengenin säännöstön täytäntöönpanoon, soveltamiseen ja
kehittämiseen 18 päivänä toukokuuta 1999 ja 26 päivänä lokakuuta 2004 tehdyistä
sopimuksista.
Tämän vuoksi on suotavaa, että Islannin
tasavallan, Norjan kuningaskunnan, Sveitsin valaliiton, Liechtensteinin ja Kap
Verden viranomaiset tekevät viipymättä kahdenväliset sopimukset, joiden mukaan
lyhytaikaista oleskelua varten myönnettävien viisumien myöntämistä helpotetaan
samalla tavoin kuin tässä sopimuksessa.
YHTEINEN
JULISTUS MATKUSTUSASIAKIRJOJA KOSKEVASTA YHTEISTYÖSTÄ
Sopimuspuolet sopivat, että 11 artiklalla
perustetun sekakomitean olisi tämän sopimuksen täytäntöönpanoa valvoessaan
arvioitava sopimuspuolten matkustusasiakirjojen turvallisuustason vaikutusta
tämän sopimuksen toimintaan. Tätä varten sopimuspuolet sopivat ilmoittavansa
toisilleen säännöllisesti toimenpiteistä, joita ne toteuttavat välttääkseen
sen, että samalle ihmiselle voidaan myöntää useita matkustusasiakirjoja,
kehittääkseen matkustusasiakirjojen teknisiä turvaominaisuuksia sekä
varmistaakseen matkustusasiakirjojen myöntämisen yksilöllisyyden.
[1]               EUVL L 161, 20.6.2008, s. 30.
[2]               EUVL
[3]               EUVL
[4]               EYVL L 131, 1.6.2000, s. 43.
[5]               EYVL L 64, 7.3.2002, s. 20.
[6]               Neuvoston pääsihteeristö julkaisee sopimuksen
voimaantulopäivän Euroopan unionin virallisessa lehdessä.